दिल्ली में केंद्रीय मानव संसाधन विकास मंत्री प्रकाश जावडेकर ने घटना को दुर्भाग्यपूर्ण बताते हुए उचित जांच और कार्रवाई का भरोसा दिलाया। उन्होंने सीबीएसई को निर्देश दिया है कि सभी स्कूलों में बच्चों के सुरक्षा इंतजामों की जांच करा कर रिपोर्ट मंत्रालय को सौंपे। इसके अलावा स्कूल प्रबंधन व अभिभावकों को बच्चों के प्रति सावधानी बरतने की एडवाइजरी जारी की गई है। उधर, मामले पर चिंता जताते हुए स्कूल एसोसिएशन के प्रधान यशपाल यादव ने कहा कि दोषियों को सजा मिलनी चाहिए। अगर मामले में प्रबंधन की खामी मिलती है तो स्कूल मालिक के खिलाफ एफआइआर की जा सकती है। आरोपी कंडक्टर किस तरह स्कूल के अंदर चला गया, यह जांच का विषय है।